Február 4.

Névnapok: Csenge, Ráhel + Anderz, Andos, András, André, Andrea, Androméda, Bereniké, Csengele, Gabriella, Gilbert, Holló, Janka, Johanna, Kada, Ormos, Rabán, Ráchel, Rákhel, Rákis, Róbert, Robertó, Robin, Robinzon, Ronalda, Ronett, Ronetta, Veron, Verona, Veronika, Veronka, Funda

Események

Politikai események
 1523 – VI. Adorján pápa megerősíti Tomori Pál kalocsai érseki kinevezését.
 1849 – A vízaknai ütközetben Bem József vezérőrnagy erdélyi hadserege vereséget szenved Puchner Antal altábornagy császári csapataitól. 
 1919 – A magyar hadseregen belül megalakul az első önálló térképészeti szervezet, a Magyar Katonai Térképészeti Csoport.
 1939 – Milan Stojadinović jugoszláv kormányfő bukása.
 1945 – elkezdődik a jaltai konferencia.
 1946 – Nagy Ferenc miniszterelnök kormányt alakít.
 1989 – A Khomeini ajatollah által vezetett papi tanács halálos ítéletet („fatvát”) mond ki Salman Rushdie indiai íróra, „A sátáni versek” szerzőjére, az iszlám vallás megsértése miatt.

Tudományos és gazdasági események
 1465 – Mátyás király Sopronnak két országos vásár tartására ad jogot.
 2008 – Határozatlan idejű sztrájkot hirdet a Vasúti Dolgozók Szabad Szakszervezete (végetért: 2011. november 30-án.)

Kulturális események

Irodalmi, színházi és filmes események

Zenei események

Sportesemények
 1979 –  Formula–1-es Brazil nagydíj, Interlagos - Győztes: Jacques Laffite (Ligier Ford)
 2001 – Férfi kézilabda világbajnokság, Franciaország - Győztes: Franciaország
 2007 – Férfi kézilabda világbajnokság, Németország  - Győztes: Németország
 2018 – A Philadelphia Eagles megnyeri a Super Bowlt.

Egyéb események
 1836 – Gróf Széchenyi István esküvője Seilern Crescence (sz. Crescence Seilern-Aspang) grófnővel Budán, a Krisztinavárosi templomban.
 2015 – Tajvanon lezuhant a TransAsia Airways 235-ös járata 53 utassal és 5 fős személyzettel a fedélzetén.

Születések 
 1573 – Káldi György jezsuita atya, bibliafordító († 1634)
 1677 – Johann Ludwig Bach német zeneszerző, hegedűművész (†  1731)
 1682 – Johann Friedrich Böttger német alkimista, (†  1719)
 1688 – Pierre de Marivaux francia drámaíró, regényíró († 1763)
 1746 – Tadeusz Kościuszko lengyel szabadsághős († 1817)
 1827 – Eduard Albert Bielz erdélyi szász természettudós, történész, statisztikus, a Magyar Tudományos Akadémia levelező tagja († 1898) 
 1828 – Kenessey Albert hajóstiszt, az MTA tagja († 1879)
 1871 – Friedrich Ebert német politikus, köztársasági elnök († 1925)
 1875 – Ludwig Prandtl német fizikus, egyetemi tanár († 1953)
 1881 – Kliment Jefremovics Vorosilov szovjet katonatiszt, marsall († 1969)
 1881 – Fernand Léger francia kubista festőművész († 1955)
 1897 – V. Ijaszu etióp császár († 1935)
 1898 – Tóth Aladár magyar zenetudós, zeneesztéta, Baumgarten-díjas, Kossuth-díjas († 1968)
 1898 – Surányi-Unger Tivadar magyar jogász, közgazdász, egyetemi tanár, a Magyar Tudományos Akadémia levelező tagja († 1973) 
 1899 – Kovarcz Emil politikus, tárca nélküli miniszter († 1946)
 1900 – Jacques Prévert francia költő, színházi rendező († 1977)
 1902 – Charles Lindbergh amerikai pilóta, író, feltaláló, felfedező és társadalmi aktivista († 1974)
 1902 – Ujhelyi Sándor magyar vegyész, entomológus († 1996)
 1903 – Kőszegi Imre magyar író, újságíró, műfordító († 1995)
 1911 – Takáts Gyula Kossuth-díjas költő, író, műfordító († 2008)
 1911 – Püski Sándor magyar könyvkiadó († 2009)
 1912 – Macskássy Gyula magyar rajzfilmrendező († 1971)
 1912 – Erich Leinsdorf osztrák születésű amerikai karmester († 1993)
 1913 – Rosa Parks afroamerikai polgárjogi aktivista, az amerikai feketék polgárjogi mozgalmának egyik vezéralakja († 2005)
 1915 – Sir Norman Wisdom angol színész, komikus, zenész († 2010)
 1926 – Grosics Gyula magyar válogatott labdarúgó († 2014)
 1927 – Van Johnson amerikai autóversenyző († 1959)
 1929 – Eduard Zimmermann német újságíró, televíziós szerkesztő († 2009) 
 1930 – Kibédi Varga Áron hollandiai magyar irodalomtörténész, esztéta, költő, az MTA tagja († 2018)
 1938 – Flórián Tibor magyar röplabdázó († 2008)
 1939 – Somhegyi György magyar színész († 2021)
 1939 – Szilágyi Miklós néprajzkutató, muzeológus († 2019)
 1940 – Kocsis Imre Munkácsy-díjas festő- és grafikusművész († 2015)
 1942 – Kovács György Balázs Béla-díjas magyar hangmérnök, zeneszerző
 1943 – Ken Thompson amerikai számítástechnikus
 1943 – Wanda Rutkiewicz lengyel hegymászó († 1992)
 1944 – Páncsics Miklós olimpiai bajnok magyar labdarúgó († 2007)
 1945 – Ambrus Kyri magyar énekesnő († 2021)
 1947 – Máté Péter magyar zeneszerző, előadóművész († 1984)
 1948 – Alice Cooper amerikai zenész
 1948 – Marguerite Ganser († 1996) és Mary Ann Ganser († 1970) amerikai énekes-zenészek, a The Shangri-Las együttes tagjai
 1948 – Wichmann Tamás kilencszeres világbajnok magyar kenus († 2020)
 1953 – Kitaró japán zeneszerző
 1955 – Mikuláš Dzurinda közgazdász, politikus, Szlovákia miniszterelnöke
 1956 – Marton Katalin magyar színésznő († 2004)
 1963 – Balogh Anikó magyar színésznő
 1972 – Dióssy Klári magyar televíziós műsorvezető, tanár
 1974 – Komáromi Anett magyar színésznő
 1979 – Giorgio Pantano olasz autóversenyző
 1985 – Peter Ash angol színész
 1986 – Alekszej Kravcsenko orosz műugró
 1986 – Maximilian Götz német autóversenyző

Halálozások 
 211 – Lucius Septimius Severus római császár (* 146)
 856 – Hrabanus Maurus bencés apát, tudós, mainzi érsek (* 780 körül)
 1652 – Rákóczi Zsigmond magyar katona, politikus (* 1622)
 1894 – Adolphe Sax belgiumi francia hangszerkészítő (* 1814)
 1899 – Gelich Richárd katonatiszt, katonai szakíró (* 1821)
 1924 – Szabó Endre költő, író, hírlapíró, műfordító (* 1849)
 1925 – Robert Johann Koldewey német építész, régész (* 1855)
 1928 – Hendrik Lorentz Nobel-díjas holland fizikus (* 1853)
 1928 – Rejtő Sándor magyar gépészmérnök, műegyetemi tanár, az MTA tagja (* 1853)
 1933 – Boczonádi Szabó Imre magyar színész, dal- és zeneszerző, méhész (* 1847)
 1940 – Nyikolaj Ivanovics Jezsov orosz bolsevik forradalmár, szovjet belügyi népbiztos (* 1895)
 1970 – Manninger Rezső magyar állatorvos, egyetemi tanár (* 1890)
 1974 – Balassa Imre magyar zenekritikus, író, újságíró, dramaturg (* 1886)
 1979 – Harangi Imre olimpiai bajnok ökölvívó (* 1913)
 1991 – Bartha Károly olimpiai bronzérmes úszó (* 1907)
 1999 – Vittorio Marzotto olasz autóversenyző (* 1922)
 2000 – Váradi Balogh László magyar színész, író (* 1916) 
 2001 – Ernie McCoy amerikai autóversenyző (* 1921)
 2001 – Iannis Xenakis romániai születésű görög zeneszerző, műépítész (* 1922)
 2006 – Dalnoki Jenő olimpiai bajnok labdarúgó (* 1932)
 2008 – Stefan Meller lengyel diplomata, külügyminiszter (* 1942)
 2012 – Csurka István kétszeres József Attila-díjas magyar író, dramaturg, politikus (* 1934)
 2014 – Dennis Lota bronzérmes válogatott zambiai labdarúgó, csatár (* 1973)
 2022 – Nagy Bálint Kossuth-díjas magyar építész (* 1949)

Ünnepek, emléknapok, világnapok 
 Rákellenes világnap (World Cancer Day) Az International Union Against Cancer (UICC) szervezésében  2000 februárjában Párizsban tartották az első rákellenes világkongresszust. A résztvevők február 4-én történelmi dokumentumot írtak alá, amely világméretű összefogásra szólít fel a halálos kór ellen. Ennek emlékére a kongresszus február 4-ét rákellenes világnappá nyilvánította.
 A magyar katonai térképészet napja. A Magyar Honvédség fegyvernemi ünnepe. Az önálló Magyar Katonai Térképészeti Csoport létrehozása emlékére (1919. február 4.).
 Srí Lanka: a függetlenség napja

Jegyzetek 

Február napjai